આ ગાળામાં જે ફિલ્મો જોઈ, તેમાં ‘ભાઈ ભાઈ’, ‘ન્યુ દિલ્હી’ જેવી ફિલ્મોએ કિશોરકુમારની છબી સારી આંકી આપી, તો રાજકપુરની ‘શ્રી ૪ર૦’, ‘જાગતે રહો’ જેવી ફિલ્મોના કારણે રાજકપુર પણ ગમવા માંડ્યા. દિલીપકુમારની કેટલીક ફિલ્મો અહીં રી-રનમાં જોઈ, એમાં ‘આન’વાળું મનનું જૂનું લેણું વસુલ કરી લીધું. એમાં વળી ‘આઝાદ’ જોઈ. દિલીપકુમારના આ બન્ને પાત્રો આધુનિક વેશભુષાવાળા નહોતા, તેથી તેમની સાથે આપણી કે આજુબાજુના કોઈની છબીને ફીટ કરવાનું શક્ય નહોતું.